<classify> SERIKALI imetakiwa kuweka utaratibu maalumu wa wananchi wake kuruhusiwa kuchangia viungo vya binadamu hususani fi go kwa kuwa mchakato wa kuvipata viungo hivyo kwa sasa ni mgumu na haviuzwi. Akizungumzia huduma mbalimbali za kibingwa zinazotolewa na Hospitali ya Benjamin Mkapa, Makamu Mkuu wa Chuo Kikuu cha Dodoma Udom, Profesa Egid Mubofu alisema upatikanaji wa baadhi ya viungo ni mgumu na kuweka utaratibu mzuri utasaidia upatikanaji wake na kuokoa maisha ya watu.Alisema Hospitali ya Benjamin Mkapa imeanza kutoa huduma ya kupandikiza figo tangu Machi mwaka huu, lakini mchakato wa kuzipata figo hizo umekuwa ni mgumu kwa sababu haziuzwi, bali zinategemea mtu kujitolea kwa kupenda. Hakuna kiwango e cha fedha kinachoweza kununua kiungo cha binadamu hivyo naiomba serikali iweke utaratibu maalumu wa watu kuchangia viungo vyao kuwapa watu wengine wenye uhitaji, alisema.Alisema upatikanaji wa figo kwa sasa unategemea ndugu kujitolea kwa hiari hivyo kufanya nchi kuwa na wagonjwa wengi wa figo, lakini wanaojitolea ni wachache, lakini kukiwa na utaratibu maalumu wa kuchangia viungo hivyo kutapunguza vifo vitokanavyo na maradhi ya figo kwani watu watakuwa huru. Naye Mkurugenzi wa Hospitali ya Benjamin Mkapa, Dk Alphonce Chandika alisema hospitali hiyo imeshafanyia upasuaji wa kupandikiza figo kwa wagonjwa wanne ambao wanaendelea vizuri. Alisema hospitali hiyo ina mpango wa kuwasomesha madaktari bingwa wengine kufanya upasuaji wa moyo.  <topic>: kitaifa 